Liūtas karalius
Liūtas karalius (angl. The Lion King) – 1994 m. JAV muzikinis animacinis filmas. Filmas pastatytas Volto Disnėjaus animacijos studijoje, kino teatruose pasirodė 1994 m. birželio 15 d. Režisavo Roger Allers ir Rob Minkoff, scenarijaus autoriai – Irene Mecchi, Jonathan Roberts, ir Linda Woolverton, muziką kūrė Hans Zimmer. Filmo pagrindiniai veikėjai yra laukiniai gyvūnai. Filmas skirtas visai šeimai. Jam prireikė 1197 piešinių ir 119 058 fonų. Buvo išleisti du filmo tęsiniai, pavadinimu „Liūtas karalius 2: Simbos išdidumas“ (1998) ir „Liūtas karalius 3: Hakuna Matata“ (2004).